చంపక రామానాయక్

చంపక ప్రియదర్శన హేవగే రామనాయకే, శ్రీలంక మాజీ క్రికెటర్. 1986 నుండి 1995 వరకు 18 టెస్ట్ మ్యాచ్‌లు, 62 వన్డే ఇంటర్నేషనల్స్ మ్యాచ్ లు ఆడాడు.

జననం. విద్య 
చంపక ప్రియదర్శన హేవగే రామనాయకే 1965, జనవరి 8న శ్రీలంకలోని గాలేలో జన్మించాడు. రిచ్‌మండ్ కళాశాలలో విద్యను అభ్యసించాడు.

కోచ్‌గా 
ఎంతో అనుభవం, గౌరవం ఉన్న అంతర్జాతీయ క్రికెట్ కోచ్ గా ఉన్నాడు. శ్రీలంక క్రికెట్ బోర్డుకు జాతీయ ఫాస్ట్ బౌలింగ్ కోచ్‌గా 15 సంవత్సరాలు, బంగ్లాదేశ్ జాతీయ ఫాస్ట్ బౌలింగ్ కోచ్‌గా 2 సంవత్సరాలు పనిచేశాడు. 16 సంవత్సరాల వయస్సులో లసిత్ మలింగలోని ప్రతిభను గుర్తించి, శ్రీలంక జట్టులో ఇప్పటివరకు అత్యుత్తమ ఫాస్ట్ బౌలర్‌గా, ప్రపంచంలోని అత్యుత్తమ బౌలర్‌లలో ఒకరిగా మార్గనిర్దేశం చేయడం, శిక్షణ ఇవ్వడం చంపక గర్వించదగిన, అత్యున్నత విజయంగా చెప్పవచ్చు.

ఇతర వివరాలు 
ఆస్ట్రేలియాలోని మాకేలోని రే మిచెల్ ఓవల్‌లో అంతర్జాతీయ క్రికెట్‌లో బౌలింగ్ చేసిన ఏకైక వ్యక్తిగా నిలిచాడు. ఈ వేదిక 1992 క్రికెట్ ప్రపంచ కప్ సమయంలో ఏకైక అంతర్జాతీయ మ్యాచ్‌కు ఆతిథ్యం ఇచ్చింది, అతని మొదటి రెండు డెలివరీల తర్వాత మ్యాచ్ వాష్ అవుట్ అయింది.

మూలాలు

బాహ్య లింకులు 
 

జీవిస్తున్న ప్రజలు
1965 జననాలు
శ్రీలంక క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక వ్యక్తులు
శ్రీలంక వన్డే క్రికెట్ క్రీడాకారులు